Diari Oficial de la Generalitat Valenciana


Sumari del DOGV 4422, del 21-01-2003 (2003/253)

Informació pública del pla de reforma interior de millora i el document d'homologació del sector avinguda del Mediterrani-avinguda del Cid.
-------------------------------------------------------------------------------------------------------------------------------------------

### Dades del document

Número de DOGV
:   4422

Data del DOGV
:   21-01-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/253


Organisme emissor
:   Ajuntament de Foios

Tipus de document
:   Anunci

Informació pública del pla de reforma interior de millora i el document d'homologació del sector avinguda del Mediterrani-avinguda del Cid. [2003/F253]
  
El Ple de l'Ajuntament de Foios, en la sessió del dia 28 de novembre de 2002, ha acordat:
  
- Sotmetre a informació pública pel termini d'un mes el pla de reforma interior de millora del sector avinguda del Mediterrani-avinguda del Cid, i el document d'homologació modificativa.
  
- Sotmetre a informació pública la proposta de programa d'actuació integrada del sector avinguda del Mediterrani-avinguda del Cid, i concedir el termini de 20 dies hàbils a l'efecte de rebre al·legacions o alternatives tècniques.
  
De conformitat amb l'acord esmentat se sotmet a informació pública pel termini d'un mes el pla de reforma interior de millora i el document d'homologació del sector avinguda del Mediterrani-avinguda del Cid del sòl urbà de Foios, en compliment del que s'establix en l'article 38.2 de la Llei de la Generalitat Valenciana 6/1994, de 15 de novembre, Reguladora de l'Activitat Urbanística, en relació amb l'article 158.1 del seu Reglament de Planejament, aprovat mitjançant el Decret del Govern Valencià 201/1998, de 15 de desembre, perquè tots aquells que es troben interessats puguen formular totes les al·legacions i suggeriments que estimen convenients dins del termini susdit, comptat des de la publicació d'este edicte.
  
Així mateix, se sotmet a informació pública la proposta de programa d'actuació integrada del sector avinguda del Mediterrani-avinguda del Cid, que comprén la proposició juridicoeconòmica i l'avantprojecte d'urbanització, promogut per gestió directa, pel termini de 20 dies hàbils, cosa que es publica en compliment del que s'establix en l'article 46 de l'esmentada Llei 6/1994, de 15 de novembre.
  
Els terminis esmentats es computaran a partir del següent al de la publicació d'este edicte.
  
Durant el període referit es podran formular tant al·legacions com a alternatives tècniques a la que s'exposa al públic, així com presentar proposicions juridicoeconòmiques durant el termini de cinc dies següents al venciment del termini anterior.
  
Estos terminis quedaran prorrogats per 20 dies addicionals si durant els 10 primers dies de la informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determina.
  
L'acte d'obertura de pliques es realitzarà el següent dia hàbil a la conclusió del termini per a presentar les proposicions juridicoeconòmiques.
  
Es fa saber que el present anunci es publica igualment als efectes de l'article 59.4 de la Llei 30/1992, de 26 de novembre, Reguladora del Règim Jurídic de les Administracions Públiques i del Procediment Administratiu Comú, per a aquells interessats que figuren com a desconeguts o amb domicili ignorat, o bé, intentada la notificació, no s'haguera pogut practicar.